ועדת הכנסת, כנסת 20, פרוטוקול מספר 101, 2016-01-20 10:00

דוד ביטן: אני פותח את הישיבה בבקשת יושב-ראש ועדת החינוך, התרבות והספורט להעברת דיון מהיר בנושא: ציד חיות בר בישראל, מוועדת החינוך לוועדת הפנים.

דוד ביטן: מכיוון שהוא מבקש והוא צודק, נראה לי שנעביר.

דוד ביטן: יש הסכמה?

יואב בן צור: כן, אין בעיה.

דוד ביטן: אז אנחנו מסכימים.

דוד ביטן: מי בעד?

דוד ביטן: הצבעה בעד הבקשה – פה אחד בקשת יו"ר ועדת החינוך, התרבות והספורט אושרה.

דוד ביטן: כולם בעד?

דוד ביטן: אף אחד לא נגד?

איילת נחמיאס ורבין: אין לי מושג בעד מה אני, אבל אם ביטן אמר - - -

דוד ביטן: הוא אומר "אל תעבירו לי, זה לא צער בעלי חיים, זה ציד של חיות" - - -

איילת נחמיאס ורבין: אז אנחנו בעד.

יואב בן צור: זה שייך לוועדת הפנים.

שרן השכל: דוד, אני רוצה להגיד משהו.

שרן השכל: זה כן צער בעלי חיים - - -

דוד ביטן: כן, אבל באופן אחר.

שרן השכל: לא, זה הצער בעלי חיים שבתוך הציד, מכיוון שאפשר לצוד כך ואפשר לצוד בצורה יותר גרועה.

שרן השכל: אבל מאחר שאנחנו מבינים שאי אפשר להעביר את זה לוועדת המשנה לצער בעלי חיים, שבתוך ועדת החינוך, אז זה בסדר ואנחנו מסכימים.

דוד ביטן: אם המסכימים הם אלה שנלחמים על זה אז אין לי מה להגיד.

דוד ביטן: הנושא הבא – קביעת ועדה לדיון בהצעה לסדר-היום בנושא: עיגון מעמדה וסמכויותיה של נציבות הביקורת על הפרקליטות בחקיקה ראשית, הצעת חברי הכנסת ציפי לבני ובצלאל סמוטריץ.

דוד ביטן: בצלאל, מה רצית להגיד?

דוד ביטן: הרי אנחנו עכשיו באנו מדיון כזה?

דוד ביטן: אז מה, אתה רוצה שיהיה פעמיים?

בצלאל סמוטריץ': הדגש שחברת הכנסת לבני ואנוכי נתנו בהצעת הסדר שלנו נוגע לניסיון להפריד בין הביקורת הפרטנית לביקורת המערכתית.

בצלאל סמוטריץ': זה נושא שעולה ממש בשולי הדיון עכשיו בוועדה שאנחנו באים ממנה, ואנחנו חושבים שזה מצדיק דיון בפני עצמו.

בצלאל סמוטריץ': לעצמי חשבתי שנכון שהדיון הזה יהיה בוועדת החוקה, ואם אדוני אומר שיושב-ראש ועדת החוקה - - -

דוד ביטן: זה לא קשור.

דוד ביטן: החלטנו בישיבה הקודמת שהדיון יהיה משותף לוועדת החוקה ולביקורת המדינה, בראשות ועדת ביקורת המדינה.

איילת נחמיאס ורבין: החלטה מצוינת.

דוד ביטן: הם מסתדרים טוב, אז אנחנו נשאיר את זה ככה.

דוד ביטן: אני מעביר את זה אליהם, והם צריכים לעשות דיון נוסף.

דוד ביטן: אני מאמין שהיום הם לא יסיימו את הדיון, אז אין בעיה.

יואב בן צור: למי אתה מעביר עכשיו?

דוד ביטן: לשתי הוועדות ביחד.

דוד ביטן: זה דיון משותף.

דוד ביטן: ועדת הביקורת מזמינה, אבל הם מתאמים ביניהם, זה מה שסוכם.

דוד ביטן: ההתחייבות היא על תיאום בין שני הצדדים, והם עושים את זה יפה.

<ארבל אסטרחן: זו לא ועדה משותפת.

<אתי בן יוסף: לא, זה ישיבות משותפות של שתי הוועדות.

דוד ביטן: את ההצעה של צחי הנגבי אנחנו נצטרך לדחות לשבוע הבא.

דוד ביטן: בשבוע הבא נסיים את זה, אני מקווה.

דוד ביטן: אנחנו עוברים לערעורים.

דוד ביטן: נתחיל עם חמד עמאר ועבדאללה אבו מערוף.

חמד עמאר: מדובר בנושא של מבחני נהיגה.

חמד עמאר: אני מגיש את ההצעה לסדר הזאת כי הנושא מאוד חשוב.

חמד עמאר: אנחנו רואים את הצעירים שרוצים לעשות טסט וצריכים לחכות בין שלושה חודשים לחצי שנה.

חמד עמאר: אני רוצה לקיים את הדיון הזה במליאה כי הנושא של מבחני הנהיגה זה גם נושא של בטיחות בדרכים.

חמד עמאר: אנחנו רואים עלייה במספר ההרוגים בתאונות דרכים שלוש שנים רצופות.

חמד עמאר: אנחנו רואים שהמדינה הולכת להפריט דבר שהיא מרוויחה ממנו קרוב ל-60 מיליון שקל ולתת את זה לחברות פרטיות, שירוויחו ממנו 150 מיליון שקל, כי השר בעצמו הכריז שתוך שלושה ימים הנבחן יכול לגשת עוד פעם למבחן נהיגה, ולכן זה יהיה מקום לעשות בו הרבה מאוד כסף.

חמד עמאר: לכן אני מבקש לקיים דיון בנושא הזה, כי זה נושא מאוד חשוב.

דוד ביטן: אבו מערוף, אתה רוצה להגיד משהו?

עבדאללה אבו מערוף: גם מבחינה עקרונית אין לנו הפרטה.

עבדאללה אבו מערוף: אני מסכים למה שאמר חמד, ובגלל זה הגשנו את הערעור.

עבדאללה אבו מערוף: זה עניין עקרוני, בטיחות בדרכים זה מאוד חשוב.

עבדאללה אבו מערוף: מדובר גם בעניין של הזמנים, בעניין של הטסטים, ולהפריט את העניין הזה זה מצריך דיון והצעה מעמיקה לסדר.

עבדאללה אבו מערוף: זו אחריות ממדרגה ראשונה.

עבדאללה אבו מערוף: וזה לא רק עניין של כסף, 150 מיליון, זה גם אחריות, זה בטיחות בדרכים.

עבדאללה אבו מערוף: תאונות הדרכים קטלניות מאוד, במיוחד אצל צעירים, ולכן אנחנו חייבים להקפיד מבחינת האחריות על זה בצורה הנכונה והאחראית ביותר.

עבדאללה אבו מערוף: ולכן אני תוהה למה לא הסכמתם.

דוד ביטן: בבקשה, איילת.

טלי פלוסקוב: אני כאן מטעם הנשיאות, אדוני.

דוד ביטן: אז בואו נשמע את הנשיאות.

טלי פלוסקוב: אין ספק שהנושא הוא מאוד חשוב, אבל כשאנחנו יושבים בנשיאות – ואני רוצה להזכיר שאלה הצעות לסדר דחופות – ומונחות בפנינו 15 הצעות, שכל אחת יותר דחופה מהשנייה, אז אנחנו, עם כל החשיבות של הנושא הזה, לא מצאנו מתוך כלל הנושאים שהיו מונחים על השולחן שהנושא הזה הוא בעל דחיפות כל כך גבוהה.

טלי פלוסקוב: דבר שני, יכול להיות שאתם צריכים להגיש הצעה רגילה.

טלי פלוסקוב: אני לגמרי אתכם שנושא הוא מאוד חשוב.

טלי פלוסקוב: מה גם שהוסבר לנו על ידי חברי הכנסת שישבו שם שמשרד התחבורה מכין כרגע רפורמה שהעבודה עליה בעיצומה, ובעצם אם אנחנו נדון עכשיו עוד לא יוכלו לתת לנו תשובות סופיות ולהציג בפנינו את התכנית.

טלי פלוסקוב: ולכן - - -

דוד ביטן: מה הדחיפות של הצעה מספר 3, "חברות קבלן הנסגרות כאשר מצטברות תלונות ונפתחות מיד מחדש"?

טלי פלוסקוב: קודם כול, ההצעה הזאת עולה בפעם השנייה, מה גם שראינו - - -

דוד ביטן: מה הדחיפות?

טלי פלוסקוב: שנייה.

טלי פלוסקוב: מה גם שראינו שבבקשה הזאת משתתפים, אם אני לא טועה, נציגים מכל סיעות הבית של הכנסת.

חמד עמאר: אני לא חושב שזאת סיבה, וגם אמרנו את זה בנשיאות.

דוד ביטן: מה הדחיפות?

דוד ביטן: הרי זה קורה כל הזמן.

טלי פלוסקוב: רבותיי, אתם הוועדה, ההחלטה היא שלכם, ואני כאן מסבירה לכם את השיקולים של הנשיאות.

דוד ביטן: אבל מה הדחיפות?

דוד ביטן: ואם כבר, אז גם לגבי 4, "משרד הקליטה אחראי לטיפול בתלמידים צברים שנולדו במשפחות של עולים מאתיופיה".

דוד ביטן: אני רוצה לדעת למה שתי אלה כל כך דחופות ולא יכולות להיות בשבועות אחרים או במסגרת הצעה לסדר של - - -

טלי פלוסקוב: אדוני היושב-ראש, אני באמת אומרת לך - - -

יואב בן צור: הנושא של מבחני נהיגה הוא רלוונטי יום-יום.

דוד ביטן: שאלתי אותם לגבי שתי הצעות שהוגשו.

דוד ביטן: יתר ההצעות הן דחופות, הן עולות ממה שקרה ב - - -

טלי פלוסקוב: אדוני היושב-ראש, אני לא הכנתי את עצמי עם כל החומרים כדי להסביר לך למה זה דחוף או לא.

טלי פלוסקוב: ההחלטה היא של רוב הנשיאות ובדרך כלל אפילו פה אחד.

טלי פלוסקוב: מה שהבנו ומה שחשבנו זה שהנושא הספציפי הזה, מבלי להתייחס לנושאים אחרים – ואני גם חושבת שאתה לא יכול לבטל נושא שאנחנו אישרנו – בעינינו הוא צריך להיות הצעה לסדר-היום רגילה ולא דחופה.

טלי פלוסקוב: אבל אף אחד פה לא מתווכח על החשיבות של הנושא.

חמד עמאר: טלי, כל יום אנשים נהרגים בדרכים.

חמד עמאר: אני מקבל דוח כל יום, כל יום יש לי הרוג.

טלי פלוסקוב: אני מסכימה ואני לא חס וחלילה מורידה מהחשיבות של הנושא.

חמד עמאר: אני יודע שהשר רוצה לעשות הפרטה - - -

דוד ביטן: רגע, חמד, תכף אני אתייחס לבעיה הזאת.

דוד ביטן: אנחנו ועדה מעין שיפוטית בעניין הזה, אנחנו בודקים את הטענות והאם הן דחופות יותר ממה שאתם טוענים.

ירדנה מלר-הורוביץ: לא, אתה דן כאן בערעור.

דוד ביטן: תסלחי לי, עם כל הכבוד, אני לא מקבל הנחיות מהנשיאות.

דוד ביטן: המצב הוא כזה - - -

ירדנה מלר-הורוביץ: מהתקנון, לא מהנשיאות.

דוד ביטן: התקנון לא אומר - - -

ירדנה מלר-הורוביץ: אתה יכול לדון בערעורים, אבל אתה לא ועדת - - -

דוד ביטן: אז אני דן בערעור, אבל השיקולים שלי - - -

ירדנה מלר-הורוביץ: אתה לא טריבונל על הנשיאות.

דוד ביטן: אני טריבונל, יש לי הפתעה בשבילך.

דוד ביטן: אם אני ועדת ערר, אני טריבונל על הנשיאות.

טלי פלוסקוב: אבל אתה לא יכול לבטל הצעה שאנחנו אישרנו.

דוד ביטן: אז אני אומר לך שאני טריבונל - - -

עבדאללה אבו מערוף: סליחה, אפשר להגיד משהו?

דוד ביטן: רגע, רגע.

דוד ביטן: אני רוצה פעם אחת להבהיר את התמונה, כדי שיסתיים העניין הזה.

דוד ביטן: אנחנו טריבונל על החלטות שהנשיאות לא אישרה, ובמסגרת השיקולים של הנשיאות, אני בודק אם כל ההצעות שהם אישרו הן דחופות או לא.

דוד ביטן: למה לא?

טלי פלוסקוב: סליחה, אדוני - - -

דוד ביטן: אני לא רואה בשתי ההצעות האלה כדחופות, רק שלוש האחרות דחופות.

דוד ביטן: איילת, מה רצית להגיד?

איילת נחמיאס ורבין: שאחת הבעיות שאני רואה פה זה שבמידה מסוימת יש אולי איזה מיעוט כלים פרלמנטריים לפיקוח על עבודת הממשלה.

איילת נחמיאס ורבין: כי בנושא הטסטים אנחנו כבר עוסקים.

איילת נחמיאס ורבין: ..

איילת נחמיאס ורבין: אני זוכרת דיון מהיר בוועדת הכלכלה מחודש יולי.

טלי פלוסקוב: נכון.

טלי פלוסקוב: זה גם אחד מהשיקולים.

איילת נחמיאס ורבין: והעניין הוא שלאורך הזמן אנחנו רואים שאין התפתחות בטיפול ברפורמה הזאת.

איילת נחמיאס ורבין: היום כמות הטסטים שטסטר צריך לעשות עלתה באופן דרמטי - - -

חמד עמאר: אני מודע לזה טוב מאוד.

חמד עמאר: הם הוסיפו שני טסטים, וחסרים 30 בוחנים.

חמד עמאר: אם שר התחבורה, במקום שידבר על נושא ההפרטה, יאשר 30 תקנים, היינו פותרים את הבעיה.

איילת נחמיאס ורבין: לכן אני מנסה - - -

דוד ביטן: לא, אבל אני רוצה לתקן אתכם.

דוד ביטן: הדיונים שהיו היו על כך שאין בעצם מספיק בוחנים ושתלמידים ממתינים - - -

איילת נחמיאס ורבין: אבל זה חלק מהרפורמה.

דוד ביטן: לא, אבל לא על זה היה הדיון.

דוד ביטן: הדיון היה בוועדת הפנים על העניין ש - - -

איילת נחמיאס ורבין: גם בוועדת פנים היה דיון?

דוד ביטן: היה.

איילת נחמיאס ורבין: וגם בוועדת הכלכלה.

איילת נחמיאס ורבין: אז בוא רגע נבין - - -

דוד ביטן: לא, רק בכלכלה.

חמד עמאר: בפנים לא היה.

דוד ביטן: אבל אני רוצה להסביר לך.

דוד ביטן: היה דיון על זה שהנבחנים מחכים המון זמן, ואחת הטענות שבגללן הם מחכים היא שלא מקבלים עובדים היום, בגלל העניין של הרפורמה.

דוד ביטן: אבל לא היה דיון על עצם הרפורמה, אלא זה היה אגב הדיון על עצם הרפורמה.

איילת נחמיאס ורבין: כי הרפורמה עוד לא - - -

דוד ביטן: אז אני אסביר, מכיוון שאני טיפלתי בזה במסגרת משרד התחבורה, בגלל הבעיה הזאת - - -

איילת נחמיאס ורבין: נכון, אבל בוא רגע ננסה למצוא איזשהו פתרון פרלמנטרי איך אנחנו דנים בזה עכשיו.

דוד ביטן: שנייה.

דוד ביטן: בגלל שהיו בעיות כאלה, התקיימה ישיבה במשרד התחבורה, עם כל הגורמים, כולל מורי הנהיגה, ורצינו למצוא איזשהו פתרון זמני לעניין הזה, ואז הבנו במהלך הדיון שבעצם כבר שנה ומשהו מטפלים ברפורמה.

דוד ביטן: ממה שביררתי בשבוע שעבר עם מי שמטפל בזה, סמנכ"ל במשרד התחבורה, כבר סיימו את כל האישורים הנדרשים ובעצם בחודש פברואר יוצאים למכרזים.

חמד עמאר: לא צריך מכרז, אני אומר לך.

דוד ביטן: רגע.

דוד ביטן: הרפורמה, מה שהיא תאפשר זה שזה יהיה עד שבוע ימים.

דוד ביטן: זאת אומרת, ברגע שיש בקשה לבחינה, עד שבוע ימים חייב ה - - -

חמד עמאר: זו מסחטה של כסף.

איילת נחמיאס ורבין: זה לא רק העניין של הכסף, זה גם - - -

דוד ביטן: זאת המגמה של הרפורמה.

דוד ביטן: ההנחיות של הרפורמה זה לעשות את הבחינות תוך שבוע ימים.

איילת נחמיאס ורבין: אתה מבין שזה אומר שבן אדם ש - - - ?

דוד ביטן: אתם טוענים נגד הצורך ברפורמה?

חמד עמאר: כן, כן, אני נגד הצורך ברפורמה.

חמד עמאר: היום חסרים לי 30 בוחנים, ואם אני ממלא את ה-30 בוחנים ומשאיר את זה בידיים של המדינה - - -

דוד ביטן: זה לא מדויק.

דוד ביטן: הרי עשו רפורמה בנושא של הבחינות העיוניות – וכולם מבסוטים.

חמד עמאר: לא, בחינות עיוניות זה מול מחשב, זה משהו אחר לגמרי.

חמד עמאר: כאן בן אדם צריך להחליט אם מגיע לך טסט.

חמד עמאר: זה שיקול כספי, לא שיקול בטיחותי.

דוד ביטן: אני אתכם, אני לא נגדכם בעניין הזה.

דוד ביטן: אמנם אני לא מסכים לטענות שלכם, אבל מכיוון שאני יודע שהמכרזים הולכים לצאת בחודש פברואר, אז יש חשיבות שהכנסת תדון בעניין בדחיפות, ולכן השיקולים של הנשיאות בעניין הזה לא היו נכונים, או שנעשו מתוך אי-ידיעה, או מתוך שיקולים אחרים.

דוד ביטן: אני מציע - - -

עבדאללה אבו מערוף: דווקא כשיש רפורמה, והיא לא כל כך נכונה, אז צריך - - -

דוד ביטן: אני לא יודע, אני מציע שמכיוון שזה עולה בפברואר - - -

עבדאללה אבו מערוף: הרפורמה הזאת בכלל לא - - -

דוד ביטן: בסדר, אני אתך.

דוד ביטן: אז מה שאני מציע זה שאנחנו נקבל את הערעור, אבל הדיון יהיה בשבוע הבא, שזה עדיין בחודש ינואר.

דוד ביטן: הוא יהיה אחד מהחמש.

דוד ביטן: אני גם רוצה לומר שיש לי ויכוח עם היועצת המשפטית, כי אני סבור שבמסגרת סמכות הערעור שלנו אנחנו יכולים להוציא מהחמש - - -

<ארבל אסטרחן: לא - - -

דוד ביטן: לדעתי אני יכול להוציא מהחמש מה שלא דחוף ולהכניס משהו שהוא כן דחוף - -

טלי פלוסקוב: אתה לגמרי מייתר את הנשיאות.

דוד ביטן: - - אבל מכיוון שאני לא רוצה להתווכח על זה עדיין, אני לא עושה שימוש בסמכות הזאת, שלדעתי קיימת לוועדת הכנסת.

דוד ביטן: מי בעד ההצעה שלנו?

דוד ביטן: הצבעה בעד ההצעה – רוב ההצעה להעביר את הנושא שנדון בערעור לדיוני המליאה בשבוע הבא נתקבלה.

דוד ביטן: תודה רבה.

דוד ביטן: אנחנו עוברים לערעור השני.

אחמד טיבי: ביטן, בן צור כל הזמן מצביע ואתה מתעלם.

דוד ביטן: לא, חמד עמאר ועבדאללה דיברו.

יואב בן צור: אני רציתי לומר ש - - -

דוד ביטן: אתה באותו ערעור?

יואב בן צור: כן.

דוד ביטן: אבל לא הגשת, נכון?

יואב בן צור: לא רצית לשמוע אותי לפני כן, לצערי - - -

דוד ביטן: הגשת ערעור?

יואב בן צור: לא הגשתי כלום.

יואב בן צור: אני הייתי בהצעה לסדר ולא הגשתי ערעור, אבל אני איתם.

יואב בן צור: רצינו שיהיה דיון דווקא היום, אבל לא נורא.

דוד ביטן: שבוע הבא.

דוד ביטן: פרסום המכרזים יהיו במהלך פברואר, כך שאם יהיה דיון בשבוע הבא, אתה במסגרת הזמן, אין בעיה.

חמד עמאר: אנחנו לא צריכים להגיש את זה עוד פעם, נכון?

<ארבל אסטרחן: ברור שצריך.

דוד ביטן: למה צריך?

<ארבל אסטרחן: מה אתה אומר לנשיאות בשבוע הבא?

<ארבל אסטרחן: אתה אומר לה - - -

דוד ביטן: אני אומר לה שקיבלתי - - -

<ארבל אסטרחן: - - -

דוד ביטן: אז אם ככה זה יהיה היום.

דוד ביטן: זה יהיה השבוע.

<ארבל אסטרחן: - - -

דוד ביטן: אז אני אומר שבוע הבא.

דוד ביטן: יש לנשיאות שתי אופציות - - -

ירדנה מלר-הורוביץ: הערעור יעלה בשבוע הבא.

דוד ביטן: הם לא צריכים להגיש עוד הפעם, הם הגישו כבר.

ירדנה מלר-הורוביץ: אבל יהיה את הערעור.

ירדנה מלר-הורוביץ: אנחנו שמים שתי כוכביות, כלומר, שזה התקבל כערעור של ועדת הכנסת.

דוד ביטן: כן, מה הבעיה?

ירדנה מלר-הורוביץ: וזה כנראה כל כך דחוף שזה יהיה בשבוע הבא.

דוד ביטן: זה יותר דחוף ממה שאתם הצעתם.

ירדנה מלר-הורוביץ: אני לא חלק מהכנסת.

דוד ביטן: עם כל הכבוד למזכירת הכנסת, זה יותר דחוף - - -

יואב בן צור: מה אתה רוצה ממנה?

אחמד טיבי: אדוני, היא לא מצביעה.

דוד ביטן: היא כל הזמן מעירה לי הערות.

ירדנה מלר-הורוביץ: אני לא מעירה לך הערות, אני מפנה אותך - - -

בצלאל סמוטריץ': אדוני היושב-ראש - - -

דוד ביטן: רגע, אני הולך לקראת היושב-ראש – הרי כל פעם הוא נפגע מזה – ואני אומר שלא חובה שזה יהיה היום, אבל זה יכול להיות שבוע הבא.

דוד ביטן: אם אתם חושבים שיש בעיה עם זה, אז שיהיה היום.

בצלאל סמוטריץ': אדוני היושב-ראש, הערה קצרה לדיון, דווקא בגלל מה שאמרת פה, שאתה מעין שיפוטי - - -

דוד ביטן: הוועדה, לא אני.

דוד ביטן: מה זה ערעור?

דוד ביטן: ערעור זה מעין שיפוטי.

בצלאל סמוטריץ': רגע, אז אני רוצה לומר לאדוני שערכאת ערעור איננה מחליפה את שיקול הדעת של ערכאה ראשונה.

בצלאל סמוטריץ': זה נכון בבתי משפט, זה נכון בכל גוף וזה נכון גם בוועדה.

דוד ביטן: לא, אז אם ככה אז אין צורך בערעור.

בצלאל סמוטריץ': רגע, תן לי להשלים רגע משפט.

בצלאל סמוטריץ': ערעור בוחן האם היה כאן משהו חריג, משהו כל כך לא סביר שהוא חורג ממתחם שיקול הדעת הנורמלי.

דוד ביטן: כשאתה תהיה יושב-ראש ועדת הכנסת תטען את הטענות - - -

בצלאל סמוטריץ': בסוף אנחנו יושבים בנשיאות, ועם כל הכבוד, ועדת הכנסת לא מחליפה את דיוניה.

בצלאל סמוטריץ': אפשר לבטל את הנשיאות ואת הכול אתה תחליט - - -

דוד ביטן: לא, לא.

בצלאל סמוטריץ': אז אם לא, אני רק מצפה - - -

דוד ביטן: אז אני אומר - - -

בצלאל סמוטריץ': חבר הכנסת ביטן, תן לי להשלים משפט.

דוד ביטן: חבר הכנסת סמוטריץ, אתה מומחה הרי לערעורים ולזכויות של - - -

בצלאל סמוטריץ': אבל תן לי להשלים משפט.

בצלאל סמוטריץ': זה לגיטימי לחלוטין שעושים פה דיונים, ומותר גם להפוך החלטות של הנשיאות, אבל אני מרגיש כבר בשני דיונים שאני כאן שאתה לא מתייחס מספיק בכבוד לנשיאות.

דוד ביטן: אני מתייחס בכבוד הראוי, ולכן - - -

בצלאל סמוטריץ': אנחנו עושים עבודה טובה ומשתדלים אפילו שתהיה עניינית, אז תן בבקשה גם את הקומפלימנטים.

בצלאל סמוטריץ': מותר לך לחשוב אחרת, אבל אל תהפוך אותנו ל - - -

דוד ביטן: סיימת, סמוטריץ?

דוד ביטן: תקשיב, זה לא עניין אישי.

דוד ביטן: עם כל הכבוד לכם, אתם גוף פוליטי לכל דבר ועניין ולכן החלטתם את מה שהחלטתם.

דוד ביטן: גם אנחנו גוף פוליטי, אבל בעניין הזה של ערר, זכותנו לשקול כל מיני שיקולים בערר.

דוד ביטן: והשיקולים שאני אומר שלדעתי צריכים להישקל זה אלה: אם אתם מאשרים את כל החמש הדחופות, אני בדרך כלל לא מקבל את הערעור, גם אם הוא דחוף, כי יש חמש וזכותכם להחליט איזה חמש, ואני לא מתווכח על זה; אבל במצב ששתיים לא דחופות, עולה השאלה למה אותן אישרתם בעוד את הדחופה לא אישרתם.

דוד ביטן: אז אל תגיד לי שזה לא שיקול לצורך העניין, זה הכול.

בצלאל סמוטריץ': זה לגיטימי, דוד, אני לא - - -

דוד ביטן: לא, אתה אמרת, אז אני עונה לך.

דוד ביטן: אם היו חמש דחופות, אז באמת אני לא יכול להפעיל את שיקול הדעת שלי בתוך שיקול הדעת שלך, אבל לא זה המצב.

דוד ביטן: בשבוע שעבר כל החמש היו דחופות ובאמת לא אישרתי את הערעור.

בצלאל סמוטריץ': זה לגיטימי לחלוטין, אבל - - -

דוד ביטן: אז מה לא בסדר במה שאני אומר?

יואב בן צור: אדוני היושב-ראש, אפשר?

יואב בן צור: דבר ראשון, מזכירת הכנסת, הגברת ירדנה, באה לפה כדי לייעץ, היא לא מחליטה ולא כלום, והיא גם לא מצביעה – ואני חושב שמגיע לה את כל הכבוד הראוי.

יואב בן צור: וזו לא ביקורת עליך אלא מחמאה בשבילה.

דוד ביטן: מקבל את זה.

יואב בן צור: תודה.

יואב בן צור: דבר שני, הגם שלא הגשתי ערר, אני יחד איתם בהצעה לסדר.

יואב בן צור: אני לא יודע מה התקנות, אבל אני חושב שצריך לבדוק - - -

דוד ביטן: לא, יש בעיה משפטית עם זה.

דוד ביטן: חוות הדעת היא שמי שלא כתב את הערר לא יכול לדבר.

יואב בן צור: במליאה.

יואב בן צור: אני יודע, בסדר.

דוד ביטן: אין לי מה לעשות נגד זה, זה באמת כתוב, זה לא ניתן לפרשנות אפילו.

יואב בן צור: בסדר, אני רק אומר שאולי בכל זאת - - -

עבדאללה אבו מערוף: נדבר בשמך, אל תדאג.

יואב בן צור: אני בטוח שתייצגו אותי, אבל - - -

דוד ביטן: אבל מכיוון שאנחנו מדברים על שבוע הבא, אם הנשיאות תסכים, אז במקרה הזה יש לך אופציה: אתה תגיד שאתה רוצה להצטרף לזה, ואז הנשיאות תיתן גם לך.

יואב בן צור: בסדר גמור.

דוד ביטן: הנה, זו למשל זכותה של הנשיאות ואני לא יכול להתערב בזה.

ירדנה מלר-הורוביץ: אני לא הבנתי מה אושר.

ירדנה מלר-הורוביץ: הדחיפות אושרה פה?

ירדנה מלר-הורוביץ: הערעור התקבל?

דוד ביטן: לשבוע הבא.

ירדנה מלר-הורוביץ: אז מה זה שייך לנשיאות?

ירדנה מלר-הורוביץ: רק צריך לשנות את סדר-היום - - -

דוד ביטן: לא, אמרתי שבוע הבא.

דוד ביטן: אם אתם רוצים היום, אתם גם יכולים, זו החלטה שלכם.

ירדנה מלר-הורוביץ: - - - רק צריכים להודיע לשר, אני לא יודעת אם יהיה לכם שר משיב.

יואב בן צור: לא, אנחנו מוכנים שזה יהיה בשבוע הבא.

איילת נחמיאס ורבין: אנחנו יודעים שאין שר משיב, כי השאילתה שלי היא לשר התחבורה.

דוד ביטן: אבל תמיד יש שר שמשיב, אז מה זה חשוב איזה - - -

חמד עמאר: לא, חשוב מאוד שזה יהיה השר, כי הוא מוביל את הרפורמה והוא צריך לשמוע את העמדה שלנו בקשר לרפורמה.

חמד עמאר: אני באמת עשיתי עבודה מאוד יסודית - - -

דוד ביטן: יש לך טעות, הרפורמה היא טובה, היא מאפשרת שעד שבוע ימים - - -

חמד עמאר: אני אומר לך שלאזרח הפשוט היא טובה, אבל הילד שרוצה לעשות עוד טסט, הוא ישלם עוד פעם - - -

<קריאות: - - -

דוד ביטן: אם אתם רוצים לעשות את זה היום, תעשו את זה היום.

חמד עמאר: לא, אין שר.

חמד עמאר: שבוע הבא.

דוד ביטן: אין לי בעיה שזה יהיה שבוע הבא, אבל אם אתם רוצים היום אז שיהיה היום.

איילת נחמיאס ורבין: אין שר היום.

יואב בן צור: בשבוע הבא.

ירדנה מלר-הורוביץ: - - - אני לא יכולה לכפות, אני רק מעבירה למזכירות הממשלה שהתקבל הערעור.

ירדנה מלר-הורוביץ: אני מקווה שהוא יבוא - - -

חמד עמאר: זה נושא מאוד חשוב בשבילו ואני חושב שהוא יגיע.

דוד ביטן: אני יודע שהוא מריץ את העניין הזה חזק.

דוד ביטן: אנחנו עוברים לסעיף הבא: מינוי ממלאי מקום קבועים בוועדות הפנים והגנת הסביבה ובוועדת החינוך והתרבות, פניית חברת הכנסת מיכאלי.

דוד ביטן: איילת, את רוצה להסביר במקומה?

<ארבל אסטרחן: - - - בוועדות - - -

דוד ביטן: לא, בתקנון אין דבר כזה, אין לאף אחד.

דוד ביטן: אבל אם נותנים להם, נותנים לכולם.

יואב בן צור: אם מרב לא נמצאת אז אי אפשר לדון.

יואב בן צור: אה, הנה היא באה.

דוד ביטן: ניסן, מה?

דוד ביטן: סמוטריץ מבקש במפורש שיהיה עוד דיון.

ניסן סלומינסקי: אני הבנתי שאתה אומר שהדיון בנושא הזה כבר מתקיים היום.

דוד ביטן: אמרתי, אבל הוא מתעקש שכן יהיה - - -

ניסן סלומינסקי: לא, אני רוצה דיון נפרד רק בוועדת החוקה, כי כאן כבר מדובר בחקיקה ראשית.

ניסן סלומינסקי: יש גבול.

דוד ביטן: איפה חקיקה ראשית?

בצלאל סמוטריץ': ההצעה לסדר שלנו - - -

דוד ביטן: אבל זו הצעה לסדר.

דוד ביטן: זה אותו עניין, אותו דיון, אותו הכול.

ניסן סלומינסקי: - - - יודע שנציבות הביקורת זה חקיקה ראשית.

דוד ביטן: ניסן, הצעת החוק תבוא רק אליך, אין לך מה לדאוג, אבל זו הצעה לסדר.

דוד ביטן: תעשו את זה איך שעשיתם, הסתדרתם יפה.

ניסן סלומינסקי: אתה יודע שהישיבה עכשיו כמעט התפוצצה?

דוד ביטן: למה?

ניסן סלומינסקי: כי הביאו את מאיה ורצו להעלות את הנושא הזה משולב, בניגוד לסיכום.

ניסן סלומינסקי: אז אני אמרתי שאני קם ועוזב.

דוד ביטן: ואז הפסיקו?

ניסן סלומינסקי: הגיעה כל התקשורת, והתבזינו.

דוד ביטן: בסדר, הצעת החוק תבוא רק אליך, אין לך מה לדאוג.

ניסן סלומינסקי: אז מה?

דוד ביטן: אז תעשו עוד דיון.

דוד ביטן: בצלאל רוצה לדבר בדיון.

דוד ביטן: שזה יהיה מטעמו.

יואב בן צור: מה, לא דיברת?

דוד ביטן: שלא נאפשר לנציג הבית היהודי וסגן יושב-ראש הכנסת ונציג הנשיאות לדבר?

ניסן סלומינסקי: אז הפעם זו תהיה ועדה משותפת בראשותי?

דוד ביטן: לא, זה יהיה אותו דבר, אני לא משנה את זה.

בצלאל סמוטריץ': ביטן, למה שלא יהיה איזון?

דוד ביטן: זה דבר שטותי, נו.

ניסן סלומינסקי: דוד, אבל מדובר כאן על להעלות את זה לחקיקה ראשית, אפילו שזו הצעה לסדר.

בצלאל סמוטריץ': מה אכפת לך?

בצלאל סמוטריץ': למה שלא יהיה איזון?

בצלאל סמוטריץ': דיון אחד היה בראשות - - -

דוד ביטן: טוב, בסדר, יאללה, שיהיה בראשות ועדת החוקה, כי מדובר בחקיקה ראשית.

דוד ביטן: אז רק ברביזיה אני יכול לשנות את זה.

דוד ביטן: אתה רוצה רביזיה?

בצלאל סמוטריץ': כן, אני אגיש רביזיה.

דוד ביטן: רביזיה ב-10:55.

בצלאל סמוטריץ': תודה רבה, אדוני היושב-ראש.

דוד ביטן: טוב, מה עם הממלא מקום?

יואב בן צור: מרב, תדברי, זה הסעיף שלך.

מרב מיכאלי: אדוני, אנחנו מבקשות למנות ממלאי מקום קבועים, אחד בוועדת הפנים ואחד בוועדת החינוך.

יואב בן צור: איזה משמעות יש לזה?

דוד ביטן: המשמעות היא פשוטה, אני אסביר.

דוד ביטן: המשמעות היא שהיום, כשאין ממלא מקום, מי שמחליף מחליף.

דוד ביטן: אם החבר קיים, אתה לא יכול להחליף אותו.

דוד ביטן: המשמעות היא שאם יש ממלא מקום, אז גם אם הממלא מקום קיים אתה לא יכול להחליף אותו.

דוד ביטן: זו המשמעות היחידה.

מרב מיכאלי: לא, שיש עוד אחד בתור להצבעה.

מרב מיכאלי: הרי מה המשמעות?

מרב מיכאלי: - - -

דוד ביטן: אם למשל חבר לא נמצא - - -

מרב מיכאלי: לא - - -

דוד ביטן: אבל אם ממלא מקום נמצא, אני לא יכול להחליף אותו - - -

<קריאות: - - -

דוד ביטן: ברור שיש לו עדיפות.

יואב בן צור: אני רוצה לשמוע מהיועצת המשפטית מה - - -

אחמד טיבי: אדוני, אני יכול להעיר מה המשמעות?

מרב מיכאלי: אדוני, אתה לא עושה סדר בישיבה.

איילת נחמיאס ורבין: זה לא לעניין, לא שומעים מה אומרים.

אחמד טיבי: אדוני היושב-ראש - - -

דוד ביטן: רגע, תן לה להציג קודם.

אחמד טיבי: היא הציגה, והציגה את זה יפה.

<קריאות: - - -

איילת נחמיאס ורבין: די, נו.

דוד ביטן: מה קורה לכם, רבותיי?

<קריאות: רצינו להבין - - -

איילת נחמיאס ורבין: אבל אי אפשר ככה, שאתם תבינו ואנחנו לא נבין על מה אנחנו צריכים להצביע.

דוד ביטן: אז אני אסביר.

דוד ביטן: מה שהם מתכוונים זה שיהיה - - -

איילת נחמיאס ורבין: אבל אי אפשר לשמוע ככה.

אחמד טיבי: תן לי להסביר.

דוד ביטן: תסביר.

אחמד טיבי: אדוני היושב-ראש, למעשה, חוץ מוועדת הכספים וועדת החוץ והביטחון אין משמעות מעשית לממלא מקום קבוע.

דוד ביטן: לא, יש.

אחמד טיבי: אבל כאן, וזה עבר תיקון לפני כמה שנים, זה עניין רק של ההצבעה.

אחמד טיבי: כל חבר סיעה שנמצא שם יכול להצביע במקום החבר הקבוע שנעדר.

אחמד טיבי: אבל יכול להיות שהכוונה כאן היא שאם יהיו שניים או שלושה מאותה סיעה ואחד הוא ממלא מקום, אז בהיעדר הח"כ המקורי יש יתרון לממלא המקום להצביע ולא לאחד או השניים הנוספים.

אחמד טיבי: זה בעצם בעיות באותה סיעה.

מרב מיכאלי: זה בדיוק המצב היום גם בוועדת כספים, אין שום הבדל.

יואב בן צור: יש לי שאלה לארבל.

יואב בן צור: האם ממלא מקום יכול למלא בהיעדרו של יושב-ראש הוועדה את מקומו?

<ארבל אסטרחן: לא, הוא לא יכול - - -

אחמד טיבי: ממלא מקום לא יכול להיות יושב-ראש ועדה בהיעדר יושב-ראש.

<ארבל אסטרחן: כתוב שהוא יכול לנהל ישיבת ועדה רק אם כל חברי הוועדה שאת מקומם הוא רשאי למלאה אינם נוכחים.

<ארבל אסטרחן: זאת אומרת, אם למשל חבר מסיעת המחנה הציוני הוא ממלא מקום קבוע, אז רק אם אף אחד מהמחנה הציוני לא נמצא, הוא יוכל לנהל את הישיבה.

יואב בן צור: הבנתי.

חמד עמאר: עוד שאלה: ממלא מקום יכול לקבל ועדת משנה?

<ארבל אסטרחן: כתוב שהוא לא ייבחר לכהן כיו"ר או כחבר ועדת משנה או ועדה משותפת.

יואב בן צור: גם בחוץ וביטחון?

רועי פולקמן: בשום מקום.

בצלאל סמוטריץ': רק חבר.

<ארבל אסטרחן: הוא יכול להיות ממלא מקום.

איילת נחמיאס ורבין: ארבל, תחדדי לי רגע.

איילת נחמיאס ורבין: אז בעצם התכלית של מינוי ממלא המקום היא?

<ארבל אסטרחן: יש לזה כמה תכליות.

<ארבל אסטרחן: חלק מהעניין, בעבר לפחות, היה עניין של כבוד – שחבר הכנסת הוא ממלא מקום קבוע בוועדה.

איילת נחמיאס ורבין: כך אני מתרשמת מההסברים שלך.

<ארבל אסטרחן: בוועדת החוץ והביטחון הוא יכול להיכנס לישיבות, בעוד שהאחרים לא יכולים להיכנס בכלל.

<ארבל אסטרחן: כלומר, שם כן יש משמעות.

<ארבל אסטרחן: ובנוסף, בתוך הסיעה יש לו עדיפות על פני חברי כנסת אחרים.

אחמד טיבי: זו החשיבות.

<ארבל אסטרחן: כלומר, אם החבר הקבוע לא נמצא אז יש לו זכות הצבעה ראשונה באותה ועדה.

רועי פולקמן: אגב, זה רלוונטי רק אם חברי אותה סיעה רבים.

דוד ביטן: בוא נגיד ככה, אם הוא נמצא, אי אפשר להחליף אותו.

איילת נחמיאס ורבין: הבנתי.

דוד ביטן: כמו שאמר טיבי, זה רק בהצבעה.

מרב מיכאלי: זה לא נכון שזה רק אם רבים, אלא זה גם אם למשל בסיעתך כולם מסכימים אבל הדיון חשוב לך ואתה רוצה להיות זה שיצביע בו - - -

רועי פולקמן: אז אני אסכם עם הקולגה שלי שאני זה שיצביע.

מרב מיכאלי: כן, אבל אם יש עוד חברים בסיעה שרוצים, אז יש לך יתרון וקדימות, כי אתה ממלא מקום בוועדה.

עבדאללה אבו מערוף: למה זה דווקא בוועדת החינוך וועדת הפנים?

יואב בן צור: שם יש להם בעיה.

דוד ביטן: שם יש לאופוזיציה בעיה, כן.

אחמד טיבי: זאת לא בדיוק בעיה, זאת קושיה.

מרב מיכאלי: לא קושיה כי אם עניין.

מרב מיכאלי: אדוני, נדמה לי שהסוגיה ברורה.

דוד ביטן: הכול בסדר?

דוד ביטן: כולם בעד?

יואב בן צור: כן.

אחמד טיבי: כן, בעד.

<ארבל אסטרחן: רגע, מי השמות?

דוד ביטן: אין שמות עכשיו, אנחנו רק מאפשרים את האופציה.

<ארבל אסטרחן: אבל אחר כך הם צריכים לתת - - -

דוד ביטן: בדיון אחר תביאו לנו את השמות.

דוד ביטן: מי בעד?

דוד ביטן: הצבעה בעד אישור הפנייה – רוב פניית חברת הכנסת מרב מיכאלי אושרה.

דוד ביטן: זאת אומרת שכל סיעה תצטרך להביא שמות לממלאי מקום בוועדות האלה.

<ארבל אסטרחן: כן, ויהיה צריך לבחור אותם - - -

דוד ביטן: זה לא חובה.

<אתי בן יוסף: נאשר אותם פה בוועדה.

יואב בן צור: אפשר לשים שני ממלאים מקום לחבר?

<ארבל אסטרחן: לא.

יואב בן צור: למה?

יואב בן צור: ומה אם קרה לו משהו?

<ארבל אסטרחן: אז כל הסיעה תהיה ממלאי מקום.

בשעה 10: >

דוד ביטן: אני מחדש את הישיבה.

בצלאל סמוטריץ': אני מבקש לנמק בקצרה את הרביזיה.

בצלאל סמוטריץ': ההחלטה שהתקבלה כאן היא שההצעה לסדר של חברת הכנסת לבני ושלי עוברת לוועדה משותפת בראשותה של חברת הכנסת קארין אלהרר, יושבת-ראש ועדת ביקורת המדינה.

<ארבל אסטרחן: לא, סוכם שזה עובר לביקורת ושהם יזמינו את חוקה.

בצלאל סמוטריץ': נכון.

בצלאל סמוטריץ': ואת זה אני מבקש להפוך.

בצלאל סמוטריץ': אני מבקש שזה יעבור לוועדת החוקה והם יזמינו את ועדת הביקורת, וזאת משני נימוקים.

בצלאל סמוטריץ': אחד, מדובר בחקיקה ראשית ולכן נכון שזה יהיה - - -

דוד ביטן: זאת הצעה לסדר.

בצלאל סמוטריץ': לא, אבל ההצעה לסדר שלנו עוסקת בתזכיר החוק ובחקיקה ראשית, ולכן מן הראוי שזה יהיה בוועדת החוקה, חוק ומשפט.

בצלאל סמוטריץ': דבר שני, אפשר להיות הגונים ולאזן: הדיון הנוכחי היה בוועדת הביקורת, ולכן אפשר לעשות אותו בחוקה.

דוד ביטן: אני אקבל את הרביזיה, אבל בשני תנאים.

דוד ביטן: א', שהדיון יהיה משותף ויוזמנו שתי הוועדות, בראשות ועדת החוקה.

דוד ביטן: ב', שיהיה תיאום בין ראשי הוועדות, כמו שהיה בהצעה לסדר הקודמת.

רועי פולקמן: זה תואם עם קארין?

רועי פולקמן: כי זה קצת לא יפה שאנחנו הופכים לה החלטה על הראש.

דוד ביטן: לא משנה, זה בסדר.

דוד ביטן: זה לא מתואם - - -

בצלאל סמוטריץ': לא, העוזרת שלה פה.

יואב קיש: מה "לא יפה"?

יואב קיש: יש רביזיה, ידידי.

דוד ביטן: זה בסדר.

בצלאל סמוטריץ': הודענו את זה והעוזרת שלה פה.

דוד ביטן: אני גם רציתי לתת את זה לקארין, כי כבר יש דיון בעניין הזה - - -

רועי פולקמן: זה מה שאמרתי.

רועי פולקמן: הרי כבר היה דיון שלם על זה, דיון של שעה, והתקבלה החלטה - - -

בצלאל סמוטריץ': אבל הדיון הוא לא חופף.

יואב קיש: אבל רועי, ככה עובדת רביזיה.

דוד ביטן: לא, רועי, לא הבנת.

דוד ביטן: ההחלטה כן תופסת, זו פשוט עוד הצעה לסדר.

רועי פולקמן: אה, זו הצעה אחרת?

בצלאל סמוטריץ': כן, זו הצעה נוספת, והיא לא חופפת.

בצלאל סמוטריץ': היא יכולה לעשות עוד דיונים, זאת בכלל הצעה אחרת.

דוד ביטן: מי בעד?

<ארבל אסטרחן: צריך לשאול מי בעד הרביזיה.

דוד ביטן: מי נגד?

דוד ביטן: מי נמנע?

דוד ביטן: הצבעה בעד קבלת הרביזיה – פה אחד הרביזיה התקבלה.

בצלאל סמוטריץ': תודה.

דוד ביטן: מי בעד ההצעה?

דוד ביטן: מי נגד?

דוד ביטן: מי נמנע?

דוד ביטן: הצבעה בעד ההצעה – פה אחד ההצעה להעביר את הנושא לדיון בוועדת החוקה התקבלה.

דוד ביטן: תודה, הישיבה נעולה.